**Dar voi cine credeți că sunt?**

*Beniamin Liviu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe țărmurile mării se lasă ceața serii

și-n față-i gonește întreg seninul durerii...

Adâncul mării, codrii cei adânci,

se sparge apa peste stânci...

- când Treci...

de-a lungul mării reci,

așa i-e cântul trist...și ochii reci! –

Pe țărmul apelor deșarte-n templul trist și mare

printre stânci de piatră cu poala-n mare,

schelete de calcul, slabe, seci, nebune,

din cuib de aerolit risipit printre ruine

cu fruntea-n cer, cu gândul în lumină

tu treci prin lume strein și efemer

venetic suflet, înger căzut din cer...

Pe țărmul apelor purtate

privea în zări, scrutând departe,

înotând în ochiu-i vagabund

stele-albastre fără fund...

Din vastul solitudinii palat

de un pilastru rezemat,

cu ochii plini de stele

înotând în vise rebele,

din tristul său ungher

privi Luceafărul sclipind pe cer...

Peste-ale apei coline

din atâtea mii lumine,

pe cerul lumii moarte trece

abia o alba stea mai luce...rece...

Tăcut, privește luna dar niciun semn

nu desluși pe chipu-i solemn (peren).

Din soare-zi, lună-noapte se face

și toate-adorm în pace:

asemeni zilei, alți zori...

negrul, somnul luminii zori.

Din templul învechit de ani de lâng-ape deșarte

sub cețuri umede și groase cu felinaru-n mâini privea departe;

cu gândurile-n cer și sufletul către lumină,

cuprins de ceață i se-ncâlcesc în creieri idei răzlețe

în sufletu-i ca noaptea, în inima-i bătrână

hoinărind pe gânduri, sălbatecă tristățe:

răsări Luceafăr de-aur și lumină.

Viața-i, o neagră noapte

pe axul viețuirii moarte,

biserică streină și ruină făr’ de lumină

de-atâtea gânduri pustie și bătrână,

și prin ferestre sparte, ochi de nori,

trec sfinte vânturi, palize recori:

se crapă bolta și-n viața sa apusă

cu tunet-fulger falnic de lumină răsare-o stea!

De-atâtea ori din tristu-mi ungher

privesc Luceafărul mergând pe cer...

- Tu, de-a lungul nopții, treci

și-așa mi-e cântu' : trist și...ochii reci...

Pe gânduri în al înserării prag când hoinăresc

în ceasul tăcerii la tine mă gândesc

Mi-e inima plină numai de tine

în negru-abis vin’ dar, Luceafăr, lângă mine!

În lumea asta toată nu mai e senin,

iar anii mei în cupă toarnă doar venin...

Privește! Tu stai și nu știi ce să crezi,

ci-n pieptu-mi rece deschide-ți ochii limpezi și vezi,

luminat cu faclii de ceară albă, sufletul mut și sterp, biserică sântă

în care prin ferestre sparte nu preoții, ci cobe, flamuri negre cântă

unde pe-altare, mase-n ruină, stau stelele-n morminte...

de raza morții încinse visuri stinse, sfinte.

Departe cum m-am pierdut de tine,

un geniu palid m-am înstrăinat de mine:

din junele ce-arunca din loc

plin de viață lumea-n zări de foc,

din zări înalte m-am coborât în iad

fără viață mă zbat ca peștele-aruncat pe vad.

Pe ulița vieții, dintre toate stele’ abia numai tu lucești,

cu vraja-ți de lumină ruinele-mi împodobești:

prezentul, viitorul pentru ea aș vrea să mai trăiesc,

dar cu toate aste’ paremi-se că din a ei soartă am să mă sfârșesc...